Ciolacu a purtat tricou cu inscripția „Make Suceava Great Again”. Ironii de la PNL: „Oare a învățat limba engleză?”
Președintele PSD Marcel Ciolacu s-a prezentat vineri la o conferință de presă purtând un tricou cu inscripția „Make Suceava Great Again”, primit de la noul președinte CJ Suceava, social-democrat Gheorghe Șoldan, care l-a învins pe liberalul Gheorghe Flutur la alegerile de duminică. Gestul liderului PSD a atras ironii din partea liberalilor, vicepreședintele PNL Florin Roman întrebând retoric dacă „domnul Ciolacu a învățat limba engleză”.